**Sardžina tehničkog rješenja korišćenja radio-frekvencija**

**korišćenja radio-frekvencija namijenjenih amaterskoj službi**

Tehničko rješenje korišćenja radio-frekvencija za ličnu i klupsku radioamatersku stanicu dostavlja se u formi popunjene tabele sa tehničkim parametrima.

Tehničko rješenje korišćenja radio-frekvencija za ostale vrste radioamaterskih stanica na fiksnoj lokaciji (radioamaterski repetitor i digipiter, radioamaterski radiofar, radioamaterska stanica za radiogoniometriju, radioamaterska stanica za emitovanje televizijskog signala i dr.) dostavlja se u formi glavnog projekta, izrađenog od strane ovlašćenog projektanta.

Glavni projekat korišćenja radio-frekvencija sadrži sljedeće elemente:

1. opšta dokumentacija

* podaci o investitoru,
* podaci o fizičkom ili pravnom licu koje je izradilo projekat,
* rješenje o određivanju odgovornog projektanta,
* licenca, odnosno ovlašćenje za projektovanje odgovornog projektanta,
* izjava odgovornog projektanta o pridržavanju zakonskih propisa i tehničkih normativa i standarda,

1. projektni zadatak,
2. spisak relevantne zakonske regulative i primijenjenih tehničkih normativa i standarda,
3. tehničko rješenje,
4. kratak opis elektro-energetskog napajanja,
5. kratak opis radiokomunikacione opreme,
6. grafička dokumentacija i prilozi,
7. popunjena tabela sa tehničkim parametrima.

Tehničko rješenje, kao dio glavnog projekta, za radioamatersku stanicu sadrži:

1. osnovne podatke o imenovanom radioamateru odgovornom za rad radioamaterske stanice (ime i prezime, JMB/broj pasoša, adresu, klasu položenog radioamaterskog ispita, pozivni znak, broj odobrenja za korišćenje radio-frekvencija),
2. podatke o vrsti radio stanice i načinu njenog rada,
3. podatke o geografskoj oblasti i lokaciji radioamaterske stanice (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
4. podatke o traženom radio-frekvencijskom opsegu, širini i broju traženih radio kanala, sa obrazloženjem opravdanosti upotrebe traženog opsega, odnosno širine i broja kanala,
5. podatke o predajniku/prijemniku (radni opseg, izlazna snaga, prag prijema),
6. opis predviđenog antenskog sistema sa karakteristikama zračenja (tip, električne karakteristike, polarizacija, azimut i elevacioni ugao glavnog snopa, pozicija),
7. proračun efektivno izračene snage (ERP),
8. predikciju prijemnog polja i prikaz geografske oblasti pokrivanja sa ucrtanom zonom servisa,
9. kratak opis radiokomunikacione opreme,
10. procjenu oblika i dimenzija zone nedozvoljenog zračenja.

Uz tehničko rješenje korišćenja radio-frekvencija za ličnu radioamatersku stanicu dostavlja se uvjerenje o položenom radioamaterskom ispitu radioamatera, a za klupsku radioamatersku stanicu i ostale vrste radioamaterskih stanica na fiksnoj lokaciji uvjerenje o položenom radioamaterskom ispitu imenovanog odgovornog radioamatera.

Sastavni dio glavnog projekta je popunjena tabela sa tehničkim parametrima za radioamatersku stanicu (Obrazac TRF10).